|  |
| --- |
| PATVIRTINTA |
| Klaipėdos miesto savivaldybės mero |
| 2023 m. gruodžio 14 d. potvarkiu Nr. M-814 |

**KLAIPĖDOS MIESTO SAVIVALDYBĖS BIUDŽETO LĖŠOMIS IŠ DALIES FINANSUOJAMŲ KULTŪROS IR MENO SRITIES „STRATEGINIS KULTŪROS IR MENO KŪRĖJŲ ORGANIZACIJŲ VEIKLOS FINANSAVIMAS“ PROJEKTŲ VERTINIMO KRITERIJŲ SĄRAŠAS 2024 M.**

|  |  |  |  |  |
| --- | --- | --- | --- | --- |
| **Eil. Nr.** | **Vertinimo kriterijaus pavadinimas** | **Vertinimo balai** | **Vertinimo kriterijaus aprašymas** | **Vertinimo balų proporcijos, pastabos** |
| **1.** | **Projekto atitikimas nustatytam srities finansavimo prioritetui** | **0–10** | **Kultūra ir menas miesto bendruomenei.**  Projektai, kuriuose siekiama kokybinio miesto bendruomenės pokyčio, kada profesionalūs kultūros ir meno kūrėjai savo kūrybine veikla įtraukia gyventojus į kūrybą, kultūros edukaciją, kūrybines partnerystes, kūrybos pristatymus ir kt. kultūrinę ar meninę veiklą. | *1/10 nuo maksimalios 100 balų sumos.*  *Vertinimo balų skalė: nuo 0 (visiškai netinka) iki 10 balų (puikiai)* |
| **2.** | **Projekto kultūrinė vertė ir aktualumas Klaipėdai**  (atitikimas srities tikslui ir uždaviniams) | **0–20** | **Tikslas** – užtikrinti Klaipėdos miesto kultūros ir meno kūrėjų organizacijų (toliau – MK organizacijos) veiklų ir (ar) kūrybinių programų įgyvendinimą.  **Uždaviniai:**  1. skatinti Klaipėdoje veikiančių kultūros ir meno organizacijų veiklą ir užtikrinti tolygią scenos, vizualiųjų menų, literatūros ir kitų kultūros ir meno sričių raidą Klaipėdoje bei šių sričių kūrėjų meninę ir kūrybinę veiklą bei meistriškumą;  2. skatinti vaikų ir jaunimo meninį ir kultūrinį ugdymą Klaipėdoje;  3. vystyti Klaipėdos miesto profesionalųjį meną ir bendrąją kultūrą;  4. skatinti bendradarbiavimą tarp skirtingų meno, kultūros ir švietimo, mokslo, verslo sričių Klaipėdoje. | *1/5 nuo maksimalios 100 balų sumos.*  *Vertinimo balų skalė:*  *nuo 0 balų (visiškai netinka) iki*  *20 balų (puikiai)* |
| **3.** | **Projekto veiklos**  (atitikimas srities finansavimo sąlygose nurodytoms privalomoms veikloms) | **0–20** | 1. Ne mažiau kaip 1/3 projekto dalyvių sudaro jaunieji menininkai ir kūrėjai (asmenys nuo 14 iki 35 metų).  2. Per metus parengia ne mažiau kaip 2 naujus teatro pastatymus, arba 2 naujas koncertines programas, arba 2 parodas, pristatančias naują organizacijos narių kūrybą, arba 2 renginių ciklus, pristatančius naują literatūrinę kūrybą.  3. Per metus parengia ne mažiau kaip 2 naujas edukacines programas, skirtas vaikams ir jaunimui, kuriose bus užimta ne mažiau kaip 100 dalyvių.  4. Per metus surengia Klaipėdoje (KM organizacijos narių ir kviestinių menininkų) ne mažiau kaip 12 koncertų, arba 12 spektaklių, arba 12 parodų (iš jų ne mažiau kaip 5 personalinės parodos), arba ne mažiau kaip 12 literatūrinės kūrybos pristatymų. Pasirašant sutartį veiklų grafikas derinamas su savivaldybe.  5. Per metus atstovauja Klaipėdai Lietuvoje ir užsienyje ne mažiau kaip 4 konkursuose, festivaliuose, koncertuose, gastrolėse, parodose ir pan. renginiuose.  6. Per metus KM organizacijos nariai (kaskart vis kiti) dalyvauja ne mažiau kaip 2 meistriškumą skatinančiuose mokymuose, konkursuose ir pan.  7. Per metus KM organizacijos nariams sudaromos sąlygos ir suteikiama galimybę pristatyti savo kūrybinę veiklą (organizuoti savo personalinę parodą, dalyvauti bendrose parodose, groti solo koncertuose, išleisti įrašą su savo kūrybą, aranžuoti kūrinį, sukurti ir pastatyti šokį ir kt.).  8. Per metus uždirbti nuo gautų Klaipėdos miesto savivaldybės (toliau – Savivaldybė) biudžeto lėšų programai įgyvendinti ne mažiau kaip 5 proc. (nuo 1000 Eur (5 proc. nuo 20 000 Eur, minimalus biudžetas 25 000, iš jų: privalomas turėti finansavimą iš kitų šaltinių 5000 Eur ) iki 4000 Eur (5 proc. nuo 80 000 Eur, bendras minimalus biudžetas 100 000 Eur, iš jų: privalomas turėti finansavimas iš kitų šaltinių 20 000 Eur ). | *1/5 nuo maksimalios 100 balų sumos.*  *Vertinimo balų skalė:*  *nuo 0 balų (visiškai netinka) iki*  *20 balų (puikiai)* |
| **4.** | **Projekto vadyba ir strateginis valdymas**  (komanda, jos kompetencija, lėšų ir partnerių pritraukimas, veiklų kalendorius) | **0–20** | \* suvokiama kaip bus valdomas projekto įgyvendinimas (įvardijama projekto komanda ir jos narių funkcijos, pavaldumas ir kt.);  \* pakanka komandos narių;  \* projektą įgyvendins kompetentingi (turintys patirtį, profesionalūs) darbuotojai;  \* pritraukiama pakankamai projekto (finansinių ir dalykinių) partnerių;  \* pritraukiami projektui įgyvendinti reikalingi dalykiniai partneriai;  \* numatytos lėšos (paslaugos) iš kitų finansavimo šaltinių;  \* numatytas realus projekto veiklų kalendorius;  \* numatomas mechanizmas kaip uždirbti iš projekto veiklų nuo gautų savivaldybės lėšų ne mažiau kaip 5 proc. | *1/5 nuo maksimalios 100 balų sumos.*  *Vertinimo balų skalė:*  *nuo 0 balų (visiškai netinka) iki*  *20 balų (puikiai)* |
| **5.** | **Projekto sklaida**  (veiklų prieinamumas, sklaida ir viešinimas, rezultatų tvarumas) | **0–10** | \* projekto veiklos bus pasiekiamos ir prieinamos tikslinei grupei ar miesto gyventojams;  \* projekto veiklų viešinimui pasitelkta pakankamai sklaidos kanalų ir viešinimo formų  \* numatytas pakankamo dažnumo projekto veiklų viešinimas  **\*** projekto rezultatas turės išliekamąją vertę (materialią, nematerialią) | *1/10 nuo maksimalios 100 balų sumos.*  *Vertinimo balų skalė:*  *nuo 0 balų (visiškai netinka) iki*  *10 balų (puikiai)* |
| **6.** | **Projekto sąmata**  (išlaidų tikslingumas ir pagrįstumas) | **0–20** | \* projekto įgyvendinimui numatytos visos reikalingos išlaidos;  \* išlaidos suplanuotos proporcingai, stambiai, nesusmulkintos;  \* projektui įgyvendinti suplanuota bendra biudžeto suma pakankama projektui įgyvendinti; | *1/5 nuo maksimalios 100 balų sumos.*  *Vertinimo balų skalė:*  *nuo 0 balų (visiškai netinka) iki*  *20 balų (puikiai* |
|  | **Bendra balų suma :** | **0–100** |  | *\*maksimali balų suma 100 balų*  *\*minimali balų suma 60*  *\*nuo 0 iki 59 balų finansavimas neskiriamas* |